OpenLLM-France/wikimedia huggingface dataset:
# Cromadoris

Els cromadoris (Chromadorea) és una classe de nematodes que conté una sola subclasse,(Chromadoria) i diversos ordres. Anteriorment estaven tractats com una subclasse dins la classe Adenophorea, considerada avui parafilètica.

## Ordres

Provisionalment hi ha ubicats aquests ordres:
* Araeolaimida
* Ascaridida
* Chromadorida
* Desmodorida
* Desmoscolecida
* Diplogasterida
* Monhysterida
* Oxyurida
* Rhabditida
* Rhigonematida
* Spirurida
* Tylenchida

### Notes

Els Benthimermithida també de vegades s'ubiquen aquí.
Els Ascaridida apareixen lligats amb Rhabditida.

## Referències

* ↑ Park, JK; Sultana, T; Lee, SH; Kang, S; Kim, HK; Min, GS; Eom, KS; Nadler, SA «Monophyly of clade III nematodes is not supported by phylogenetic analysis of complete mitochondrial genome sequences». BMC Genomics, 12, 2011, pàg. 392. DOI: 10.1186/1471-2164-12-392.

## Enllaços externs

* Tree of Life Web Project (ToL) (2002): Nematoda Arxivat 2013-05-08 a Wayback Machine.. Version of 2002-JAN-01. Retrieved 2008-NOV-02.
# Crom natiu

El crom natiu és un mineral de la classe dels elements natius.

## Característiques

El crom natiu és l'ocurrència natural del crom, amb fórmula química Cr. Cristal·litza en el sistema isomètric en forma de grans esferulítics i arrodonits, de fins a 20 micròmetres. La seva duresa a l'escala de Mohs és 9.
Segons la classificació de Nickel-Strunz, el crom pertany a «01.AE: Metalls i aliatges de metalls, família ferro-crom» juntament amb els següents minerals: vanadi, molibdè, ferro, kamacita, tungstè, taenita, tetrataenita, antitaenita, cromferur, fercromur, wairauïta, awaruïta, jedwabita i manganès.

## Formació i jaciments

El crom en estat natural va ser trobat per primera vegada al dipòsit de crom d'Anduo, a la Prefectura de Nagchu (Regió Autònoma del Tibet, República Popular de la Xina), tot i que se n'ha trobat també a altres indrets i, fins i tot, a la Lluna. Sol trobar-se associada a altres minerals com: pirrotina, pentlandita, calcopirita, elements del grup del platí, danbaïta, cohenita, moissanita, ilmenita o titanita.

## Referències

* ↑ «Chromium» (en anglès). Mindat. [Consulta: 8 gener 2016].
* 1 2 «Chromium» (en anglès). Handbook of Mineralogy. [Consulta: 8 gener 2016].
# Ctenomys dorbignyi

Ctenomys dorbignyi és una espècie de mamífer rosegador de la família dels ctenòmids. És endèmic de la província de Corrientes (Argentina). Se sap molt poca cosa sobre el seu hàbitat i la seva història natural. A parts de la seva distribució se'l considera una plaga perquè es menja conreus i perquè els seus caus poden provocar que els cavalls es facin mal a les potes.
El seu nom específic, dorbignyi, és en honor del naturalista francès Alcide d'Orbigny.

## Referències

* ↑ Bidau, C.; Lessa, E.; Ojeda, R. Ctenomys dorbignyi. UICN 2008. Llista Vermella d'espècies amenaçades de la UICN, edició 2008, consultada el 29 gener 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 114. ISBN 978-0801893049.
# Ctenomys frater

Ctenomys frater és una espècie de mamífer rosegador de la família dels ctenòmids. És endèmic del sud-oest de Bolívia. Es tracta d'un animal herbívor que excava per trobar els tubercles i les arrels que formen la seva dieta. El seu hàbitat natural són els boscos, tant primaris com secundaris, on viu a altituds d'entre 600 i 4.300 msnm. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Dunnum, J.; Bernal, N.; Vivar, E. Ctenomys frater. UICN 2008. Llista Vermella d'espècies amenaçades de la UICN, edició 2008, consultada el 31 gener 2015.
# Croàcia-Eslovènia

La Croàcia-Eslovènia és una competició ciclista d'un sol dia que es disputa entre la capital croata, Zagreb, i la capital d'Eslovènia, Ljubljana. Depenent dels anys, s'ha fet en sentit contrari. La primera edició es disputà el 2008 ja formant part del calendari de l'UCI Europa Tour. Marko Kump, amb tres victòries, és el ciclista que més vegades l'ha guanyat.

## Palmarès

| Any | Vencedor | Segon | Tercer |
| Liubliana-Zagreb ||||
| 2008 | Robert Vrečer | Matija Kvasina | Marco Ghiselli |
| Zagreb-Liubliana ||||
| 2009 | Robert Vrečer | Hrvoje Miholjević | Kristjan Fajt |
| 2010 | Matej Mugerli | Josef Benetseder | Marko Kump |
| Liubliana-Zagreb ||||
| 2011 | Kristjan Fajt | Reto Hollenstein | Jakub Kratochvíla |
| 2012 | Marko Kump | Matej Mugerli | Luka Mezgec |
| Croàcia-Eslovènia ||||
| 2013 | Riccardo Zoidl | Dominik Hrinkow | Klemen Štimulak |
| 2014 | Primož Roglič | David Wöhrer | Matej Marin |
| 2015 | Marko Kump | Filippo Fortin | Mattia Gavazzi |
| 2016 | Jannik Steimle | Patrick Schelling | Žiga Grošelj |
| 2017 | Dušan Rajović | Luka Čotar | Žiga Jerman |
| 2018 | Dušan Rajović | Michael Kukrle | Filippo Fortin |
| 2019 | Marko Kump | Rok Korošec | Tilen Finkšt |

## Referències

* 1 2 «Palmarès de Ljubljana-Zagreb, Zagreb-Ljubljana et Croatie-Slovénie».
* ↑ «Croatia-Slovenia (Slo) - Cat.1.2». [Consulta: 29 desembre 2023].

## Enllaços externs

* Palmarès a cyclebase.nl
* Palmarès a cqranking.com
# Croàcia Adriàtica

La Croàcia Adriàtica (Jadranska Hrvatska en croat) és una de les dues regions NUTS-2 de Croàcia. La regió forma la part costanera del país. Les cinc ciutats més poblades de la regió són Split, Rijeka, Zadar, Pula i Šibenik. Representa el 44% del territori del país i el 33% de la població.

## Referències

* ↑ Total area and land area, by NUTS 2 regions - km²
* ↑ Total average population, by NUTS 2 regions - (1 000 inhabitants)
# Cublà de cames roses

El cublà de cames roses (Dryoscopus angolensis) és un ocell de la família dels malaconòtids (Malaconotidae).

## Hàbitat i distribució

Habita boscos densos a les muntanyes del Camerun, Nigèria, República del Congo, terres baixes del sud-oest de la República Democràtica del Congo i nord d'Angola, est de Sudan del Sud, nord-est i est de la República Democràtica del Congo, Ruanda, oest d'Uganda, oest de Kenya i oest de Tanzània.

## Referències

* ↑ «Cublà de cames roses». Cercaterm. TERMCAT, Centre de Terminologia. Rev. 10/05/2023(català)
# Cura fortis

Cura fortis és una espècie de triclàdide dugèsid que habita Nova Zelanda.

## Morfologia

Els espècimens preservats fan més de 8 mm de longitud i 3,5 mm d'amplada. Aquesta espècie es diferencia de la resta de congèneres per l'abundància de testícles dorsals que arriben fins a l'altura de la boca. També presenta una papil·la peniana força voluminosa, el gonoporus està situat al mig de l'atri comú i la musculatura del canal de la bursa està invertida. El nom específic "fortis" fa referència a la gran papil·la peniana en comparació amb les altres espècies de Cura.

## Referències

* 1 2 Sluys, R.; Kawakatsu, M. 2001: Contribution to an inventory of the freshwater planarians of Australia and New Zealand (Platyhelminthes, Tricladida, Dugesiidae), with distribution maps of the species examined. Beaufortia, 51: 163-198
# Corrent erràtic

El corrent erràtic és un corrent elèctric generalment de baixa intensitat que circula de manera incontrolada en ambients i materials conductors (terra, canonades metàl·liques, acer dins de formigó armat en edificis, etc.) diferents de les instal·lacions previstes a aquest efecte (cable elèctric, etc.). La definició exclou els corrents transitoris (curtcircuits), que es poden generar per el mal funcionament sobtat d'un dispositiu, així com el corrent tel·lúric.

## Causes i conseqüències

Aquest corrent erràtic té diverses causes possibles:
* A l'interior d'una instal·lació, la posada a terra del xassís d'una màquina vinculada a un defecte d'aïllament d'un cable d'alimentació elèctrica, avaries en la connexió o en l'aïllament elèctric són les causes més freqüents.
* Les possibles causes externes són els efectes d'inducció vinculats a la proximitat d'una xarxa elèctrica (línia de baixa o alta tensió, enllumenat elèctric públic, via de ferrocarril elèctrica, llamps, etc.).
Les conseqüències dels corrents erràtics poden ser la corrosió dels materials (efecte bateria), la pertorbació de determinats equips electrònics i, en el pitjor dels casos, l'enrampada elèctrica d'humans i animals. Els corrents erràtics, essent relativament febles, no són directament perillosos però poden ser prou molestos o fins i tot desagradables per a pertorbar la vida dels éssers vius.

## Referències

* ↑ Chaker, Victor. Corrosion Effect of Stray Currents and the Techniques for Evaluating Corrosion of Rebars in Concrete (en anglès). ASTM International, 1986, p. 143. ISBN 0-8031-0468-5.
* ↑ Ciència del materials. Publicacions i Edicions de la Universistat de Barcelona, 2011. ISBN 978-84-475-3512-5.
* ↑ «Les courants vagabonds» (en francès). etudesetvie.be. [Consulta: 30 desembre 2017].
# DWG

DWG és un format de fitxer informàtic de disseny assistit per ordinador, utilitzat principalment pel programa AutoCAD; producte de la companyia Autodesk. El nom de l'extensió .dwg es va originar de la paraula anglesa " drawing ". Es va limitar a tres caràcters després del punt, per protocols i limitacions del de sistema operatiu MS- Dos.
Els arxius DWG no són sempre compatibles entre si, existint nombroses versions d'aquest tipus d'arxiu, aparellades a moltes de les diferents versions del programa AutoCAD, que des de 1982 fins a 2009 ha tret al mercat 23 versions.
A causa de l'elevada quota de mercat del programa AutoCAD en la indústria i el disseny, s'ha cobert la necessitat de lectura d'aquest tipus d'arxius per part d'altres programes mitjançant un arxiu d'intercanvi, importació-exportació, conegut com a DXF (Drawing eXchange File), encara que un nombre creixent de programes de CAD estan preparats per operar de forma no nativa amb aquest tipus d'arxius.
A causa que aquest format de fitxer s'ha convertit en un estàndard ''de facto'', la Free Programari Foundation ha marcat com a objectiu prioritari la creació de biblioteques LibreDWG, a semblança de les OpenDWG no lliures.
Els arxius DWG emmagatzemen la informació de dibuix en tres dimensions de forma vectorial.

## Referències

* ↑ «High Priority Free Software Projects», 2008. [Consulta: 20 octubre 2008].

## Enllaços externs

* Mostres d'arxius DWG
# Cygnus CRS OA-4

Cygnus CRS OA-4, també coneguda com a Orbital Sciences CRS Flight 4, va ser el quart vol amb èxit de la nau espacial de subministrament no tripulada Cygnus desenvolupada per Orbital Sciences Corporation. El vol el va dur a terme Orbital Sciences sota contracte de la NASA com a missió del programa Commercial Resupply Services. Va ser el tercer vol a l'Estació Espacial Internacional. Amb el coet Antares sotmetent-se en un redisseny després del seu fracàs durant el llançament Orb-3, OA-4 va ser llançat mitjançant un Atlas V. Després de tres retards de llançament a causa del mal temps que va començar el 3 de desembre de 2015, OA-4 va ser llançat a les 21:44 UTC el 6 de desembre de 2015. Amb un pes d'enlairament de 7.492 quilograms, OA-4 es va convertir en la càrrega més pesant mai llançada en un Atlas V. La nau es va reunir amb l'EEI i va ser acoblada el 9 de desembre de 2015. Va ser alliberada el 19 de febrer de 2016 després de 72 dies a l'estació. La desorbitació es va produir el 20 de febrer aproximadament a les 16:00 UTC.

## Referències

* ↑ Ray, Justin «Atlas 5 rocket sends Cygnus in hot pursuit of space station». Spaceflight Now, 06-12-2015 [Consulta: 7 desembre 2015].
* ↑ Ray, Justin «U.S. resupply of space station successfully resumes». Spaceflight Now, 09-12-2015 [Consulta: 9 desembre 2015].
* ↑ ; Bergin, Chris «OA-4 Cygnus ends ISS mission with high praise and success». NASA Spaceflight, 19-02-2016 [Consulta: 19 febrer 2016].
* ↑ «At ~11 am ET today...». Twitter.com. Orbital ATK, 20-02-2016. [Consulta: 20 febrer 2016].

## Enllaços externs

* Cygnus CRS OA-4 mission page Arxivat 2017-11-14 a Wayback Machine.
# Cuica

La cuica és un instrument musical membranòfon de fricció.
La cuica de metall és la més comuna, però pot ser de fusta o, menys habitualment, de fibra de vidre. S'encaixa un extrem d'un escuradents de bambú en la superfície inferior del pedaç de tambor.
El so de la cuica és produït tirant i empenyent el palet de bambú amb un drap mullat. Pressionant el pedaç de tambor amb un dit o amb diversos de l'altra mà prop del centre, es regula l'altura del so.
La cuica va ser portada al Brasil per esclaus africans (potser bantus). Avui dia, la cuica està molt popularitzada en aquest país americà, i és d'ús general a les escoles de samba durant el carnestoltes.
Un altre instrument similar (el lion roar) va ser utilitzat originalment a Àfrica per a la caça del lleó: el so que es produeix pot ser molt semblant al rugit de la femella, atraient-se així al mascle.

## Referències

* ↑ «Wayback Machine», 26-04-2012. Arxivat de l'original el 2012-04-26. [Consulta: 9 agost 2020].
* 1 2 «Cuica - Diccionario y Traductor lexicoon - Sinónimos de cuica, definición y traducciones de cuica…». lexicoon.org. [Consulta: 20 novembre 2016].

## Enllaços externs

* Petadou tradicional utilitzat al comtat niçard (en francès).
# Cycloramphus bolitoglossus

Cycloramphus bolitoglossus és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Heyer, R., Segalla, M.V., Silvano, D. & Verdade, V. 2004. Cycloramphus bolitoglossus. Llista Vermella d'Espècies Amenaçades de la UICN 2006. Consulta: 16 de gener de 2008.
# Cycloramphus brasiliensis

Cycloramphus brasiliensis és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Potsch de Carvalho-e-Silva, S. & Heyer, R. 2004. Cycloramphus brasiliensis. Llista Vermella d'Espècies Amenaçades de la UICN 2006. Consulta: 16 de gener de 2008.
# Cultura Bahía de Caráquez

Bahía de Caráquez és una cultura precolombina localitzada a la zona costanera central de l'actual Equador (bàsicament a la província de Manabí) i que fou activa entre el 500 aC i el 500 dC aproximadament.
Es tracta d'una cultura sedentària, que practicava la pesca i l'agricultura intensiva i sembla fortament estratificat en classes socials. Cal destacar la construcció d'importants plataformes de pedra sobre els terrenys habitats. Sembla que l'illa de La Plata, situada a uns 30 km de la costa fou un santuari important d'aquest poble. En els seus inicis aquesta cultura sembla derivar-se, o com a mínim desenvolupar-se paral·lelament, de la cultura Chorrera, mentre que en la seva darrera època té afinitats amb la cultura de La Tolita i Jama-Coaque. Cap al 500 dC desapareix sobtadament, substituïda per la cultura Manta, que es mantindrà fins a l'arribada dels espanyols.

## Referències

* ↑ Museo Nacional del Banco Central del Ecuador. Catálogo de la Sala de Arqueología (en castellà). Quito: Banco Central del Ecuador, 2001. ISBN 9789978722688.
# DSS

DSS té els següents significats:
* Partit Democràtic de Sèrbia (DSS) Demokratska Stranka Srbije), partit polític de Sèrbia
* Partit Democràtic d'Eslovènia (del nom en eslovè Demokratska Stranka Slovenije), partit polític històric d'Eslovènia
* Diccionari Històric de Suïssa (del nom en italià Dizionario Storico della Svizzera), enciclopèdia de referència per als estudis històrics de Suïssa
* Digitized Sky Survey, atles digitalitzat del cel nocturn
* Deep Space Station, antena i el seu equipament dins de la Xarxa de l'Espai Profund#Antenes
* DSA (del nom en anglès Digital Signature Standard), estàndard per a la signatura digital que utilitza l'algorisme DSA
* Sistema de suport a les decisions (del nom en anglès Decision Support System), sistema de la tecnologia de la informació per al suport a la presa de decisions vegeu Tecnologia de la informació#Sistema de suport a la presa de decisions
* Distribució dinàmica d'espectre (del nom en anglès Dynamic Spread Spectrum), mètode de modulació per a la transmissió de senyal digital per radiofreqüència, vegeu Espectre eixamplat per seqüència directa
* Dextran (del nom en anglès Dextran Sulfate Sodium), polisacàrid usat com a antitrombòtic
# DSP Group

DSP Group, Inc. va ser una empresa nord-americana que fabricava chipsets per a aplicacions VoIP, multimèdia i digitals sense fil. Fundat l'any 1987 amb seu a San Jose, Califòrnia, DSP Group va donar feina a més de 400 persones en tres oficines i oficines nord-americanes a Alemanya, Escòcia, Israel, Índia, Hong Kong i Japó fins que va ser adquirida per Synaptics.
DSP Group va ser fundat el 1987 per Davidi Gilo, que va exercir com a conseller delegat i president de la companyia fins a 1993.
l grup DSP va desenvolupar el primer processador de veu del dispositiu contestador de telefonia (TAD) del món el 1989. La companyia va entrar a la indústria digital sense fil amb l'adquisició de Advanced Micro Devices (AMD) amb la tecnologia de 900 MHz i el 1999 i el desenvolupament posterior de 900 MHz de banda estreta sense fil i 2,4 GHz multitelèfono.
DSP Group va entrar al sector de les comunicacions multimèdia amb l'adquisició de Teleman Multimedia el 2003. Incorporant tecnologies VoIP i Wi-Fi obtingudes mitjançant l'adquisició de VoicePump i Bermai, DSP Group va entrar al mercat de les comunicacions multimèdia residencials a través de banda ampla amb el desenvolupament el 2006 d'un chipset que integrava tecnologies DECT i Wi-Fi amb un processador d'aplicació. DSP Group va adquirir el negoci de terminals sense fil i VoIP de NXP Semiconductors el 2007.
El 30 d'agost de 2021 es va anunciar que el desenvolupador de maquinari i programari d'interfície humana (HMI) amb seu a San Jose, Califòrnia, Synaptics adquirirà l'empresa.
DSP Group ofereix circuits integrats per a productes de comunicacions residencials en tres àrees: pantalles multimèdia connectades, telèfons sense fil VoIP i productes sense fil digitals.

## Referències

* ↑ Davidi Gilo: Executive Profile & Biography - BusinessWeek
* ↑ Ferris, G. & Aizner, M. (September 1989), "Design of a full-featured, solid-state telephone answering device", Electronic Engineering Times 35 (3): 681–686, doi:10.1109/30.44335, <https://www.researchgate.net/publication/3178612>
* ↑ "DSP Group buys AMD's rf activities", Electronic Engineering Times, 1999-02-17, <http://www.eetimes.com/electronics-news/4115962/DSP-Group-buys-AMD-s-rf-activities>
* ↑ "DSP Group acquires most of Teleman Multimedia", Electronic Engineering Times, 2003-05-19, <http://www.eetimes.com/electronics-news/4138558/DSP-Group-acquires-most-of-Teleman-Multimedia-item-1>
* ↑ "DSP Group and NXP Semiconductors Announce Combination of Cordless & Voice Over IP Terminals Businesses", PR Newswire, May 14, 2007, <http://www.prnewswire.com/news-releases/dsp-group-and-nxp-semiconductors-announce-combination-of-cordless--voice-over-ip-terminals-businesses-58117077.html>. Consulta: 5 abril 2011
* ↑ «Synaptics acquires Israeli chipmaker DSP Group for $540m». , 30-08-2021.
# Decepció (terme militar)

El terme decepció militar prové de traduir "military deception", concepte que en parla anglesa s'usa per descriure un engany militar o desinformació, és a dir, per descriure aquelles accions executades amb l'objectiu d'enganyar els adversaris sobre les capacitats, intencions i operacions de les forces militars pròpies, promovent una anàlisi equivocada i causant que l'adversari obtingui conclusions falses. El terme decepció en català, per bé que es consideri arcaisme, també vol dir engany.
La doctrina militar dels Estats Units fa servir l'acrònim MILDEC (MILitary DECeption) i l'antiga doctrina militar de la Unió Soviètica i ara de Rússia usen el terme "maskirovka" (маскировка), literalment: camuflatge, ocultació.
La decepció en la guerra es remunta a la història primitiva; ja L'art de la guerra, un antic tractat militar xinès, posa èmfasi en la importància de la decpció com a forma de que les forces derrotin adversaris que els superen en nombre.
Al llarg de la història dels conflictes bèl·lics, la utilització de l'engany i la desinformació ha estat una constant. La recerca de l'avantatge en les operacions militars generant boira de guerra o la necessitat de minimitzar els efectes adversos del combat sobre les forces pròpies han convertit la decepció en una disciplina cada vegada més sofisticada, sovint enllaçada amb operacions encobertes i guerra psicològica.

## Bibliografia

* Delmer, Sefton, The Counterfeit Spy: The Untold Story of the Phantom Army That Deceived Hitler, Hutchinson & Co., 1973, ISBN 0-09-109700-2.
* Glantz, David, Military Deception in the Second World War, Cass Series on Soviet Military Theory & Practice, Londra, Routledge, 1989, ISBN 978-0-7146-3347-3.
* Hesketh, Roger Fleetwood, Fortitude: The D-Day Deception Campaign, The Overlook Press, 2002, ISBN 1-58567-075-8.
* Holt, Thaddeus, The Deceivers: Allied Military Deception in the Second World War, New York, Scribner, 2004, p. 1168, ISBN 0-7432-5042-7.
* Howard, Michael, Strategic Deception in the Second World War: British Intelligence Operations Against the German High Command, W. W. Norton & Co., 1995, ISBN 0-393-31293-3.
* Latimer, Jon, Deception in War, New York: Overlook Press, 2001, ISBN 978-1-58567-381-0.
* Rankin, Nicholas, Churchill's Wizards: The British Genius for Deception, 1914–1945, Faber and Faber, 1º ottobre 2008, p. 466, ISBN 0-571-22195-5.
* Wheatley, Dennis, The Deception Planners, Hutchinson & Co., 1980, ISBN 0-09-141830-5.

## Referències

* ↑ NATO Standardization Agency (NSA). 2006. AAP-6 (2006) - NATO Glossary of Terms and Definitions (English and French). p 3-D-1
* ↑ «Diccionari català-valencià-balear».
* ↑ Smith, Charles L. (Spring 1988). "Soviet Maskirovka". Airpower Journal.
* ↑ Glantz, 1989. Pàg. 6 i posteriors
* ↑ Clark, Lloyd. Kursk: the greatest battle, eastern front 1943.. Headline, 2011, p. 278.

## Vegeu també

* Teoria dels jocs
# Decepció

La decepció és un sentiment negatiu que es produeix quan no s'acompleixen les expectatives sobre un afer o persona. Segons Robert Plutchik es forma en unir dues emocions primàries: la sorpresa i la pena. La decepció, si perdura en el temps, pot esdevenir una frustració o ser un detonant de la depressió, ja que dificulta la projecció d'expectatives positives (l'esperança) que és un al·licient per a l'acció i l'equilibri psíquic.
La decepció és subjectiva perquè depèn del resultat esperat d'un esdeveniment, per tant un mateix fet pot resultar decebedor per a una persona i no per a una altra (per exemple un aprovat a un examen pot ser considerat un èxit per un alumne i una decepció per un altre que esperava millor nota).
Quan la decepció afecta les persones, es canvia la imatge mental que es tenia d'elles, sobretot si afecta a trets fonamentals de la personalitat i pot produir la ruptura de la relació.

## Referències

* ↑ Ma, Lybi. (March 29, 2004). Down But Not Out. Originally published in Psychology Today. Hosted with permission by medicinenet.com. Retrieved 22/02/08.